***তিউনিসএয়ার*** (Arabic: الخطوط التونسية)তিউনিসিয়ার জাতীয় বিমান সংস্থা৷ বিমান সংস্থাটি ১৯৪৮ সালে গঠিত হয়৷ এটি ইউরোপ, আফ্রিকা এবং মধ্য প্রাচ্যের বিভিন্ন অঞ্চলে বিমান পরিচালনা করে থাকে৷ বিমান সংস্থাটি দ্বারা পরিচালিত বিমানসমূহের প্রধান কেন্দ্র হচ্ছে তিউনিস কার্থেজ আন্তর্জাতিক বিমানবন্দর৷ বিমান সংস্থাটির প্রধান কার্যালয় তিউনিসে তিউনিস বিমান বন্দরের নিকটে অবস্থিত৷
তিউনিসএয়ার আরব এয়ার ক্যারিজ অর্গানাইজেশন এর একটি সংস্থা৷

ইতিহাস
------

১৯৫৭ সালে তিউনিসএয়ার ডগলাস ডিসি-৪ প্যারিস (ওরলি) বিমানবন্দরে।
এয়ারলাইন্সটি তিউনিসিয়া সরকারের মাধ্যমে ১৯৪৮ সালের শেষের দিকে গঠিত হয়৷ প্রাথমিক পর্যায়ে অর্থ নিয়োগ ছিল ৬০ মিলিয়ন ফ্রাঙ্ক৷ এর মধ্য তিউনিসিয়া সরকার ৩৫%, এয়ার ফ্রান্স ৩৫% এবং অন্যান্য প্রতিষ্ঠান ৩০% বিনিয়োগ করে৷ এয়ার ফ্রান্স এর কিছু ডিসি-৩এস এবং কিছু রুট যেমন তিউনিস-বাস্টিয়া-নাইস, তিউনিস-বোনা-আলজিয়ার্স, তিউনিস-রোম এবং তিউনিস ও মার্সেইলেজ এর মধ্যবর্তী একটি কার্গো ফ্লাইট রুট তিউনিসএয়ার কে একটি নতুন এয়ারলাইন হিসাবে যাত্রা শুরুর জন্য প্রদান করে৷ এ সকল নিয়মিত ফ্লাইট ১৯৪৯ সালের ১ এপ্রিল হতে পরিচালনা শুরু হয়৷
কোম্পানীটির প্রথম ম্যানেজিং ডিরেক্টর ছিলেন রেনে লেফেভ্রা৷

ফ্লাইট রুটগুলোর নেটওয়ার্ক ১৯৫০ সালের শুরুর দিকে উপকূলীয় অঞ্চলে বিস্তৃত করা হয়৷ এদের মধ্য ছিল ক্যাসাব্লাঙ্কা, ঘাডামিস এবং ত্রিপোলির অঞ্চলগুলো৷ ঐ বছরই মে মাসে, তিউনিস-ত্রিপোলি-সাবাহ রুটে ফ্লাইট পরিচালনা শুরু হয়৷ পরবর্তীতে এই রুটে আরও দুটি গন্তব্যস্থল যুক্ত করা হয়৷ ১৯৫২ সালে ঘাডামিস এর ফ্লাইট বন্ধ করা হয় এবং ১৯৫৩ সালে ক্যাসাব্লাঙ্কা ফ্লাইট এয়ার ফ্রান্স এর নিয়ন্ত্রণে নেয়া হয়৷ ১৯৫৪ সালে মার্সেইলেজ এর ফ্লাইট রুট প্যারিস পর্যন্ত বিস্তৃত করা হয়৷ ১৯৫৪ সালে এয়ার ফ্রান্স হতে একটি ডগলাস ডিসি-৩এস বিমান লীজ নেওয়া হয় এবং প্যারিসের ফ্লাইট রুটে পরিচালনা করা শুরু হয়৷[৮] ১৯৫৫ সালের মার্চ মাস নাগাদ এয়ারলাইন্সটির বিমানবহরে তিনটি ডগলাস ডিসি-৩এস এবং একটি ডগলাস ডিসি-৪ যুক্ত হয়৷ ১৯৫৫ সালের মধ্যবর্তী সময়ে এয়ারলাইন্সটি ৯২,৩৪৪ জন যাত্রী বহন করে৷ ঐ বছর শেষে এয়ারলাইন্সটির কর্মী সংখ্যা ছিল ১৪০ জন৷ ১৯৫৫ সালে এয়ারলাইনটির আয় ছিল ৬২০,০০০ পাউন্ড খরচ হয়েছিল ৫৫০,০০০ পাউন্ড৷
১৯৫৭ সালে তিউনিসিয়া সরকার সর্বোচ্চ শেয়ারের(৫১%) অংশীদার হয় এবং এয়ার ফ্রান্সের শেয়ারের অংশীদারত্ব কমে ১৫% এ নেমে আসে৷ ১৯৬১ সালের ৩১ আগস্ট এয়ারলাইনটি তার প্রথম জেট ইঞ্জিন চালিত বিমান ডেলিভারী নেয়৷ ঐ বছর অক্টোবর মাসে ফ্রাংকফুর্ট রুটে একটি নতুন সার্ভিস চালু করা হয়৷

কর্পোরেট বিষয়সমূহ
------------------

### মালিকানা

বর্তমানে কোম্পানীটির ৭৪% এর অংশীদার তিউনিসিয়ান সরকার৷

কোম্পানীর লাভ-ক্ষতি
-------------------

তিউনিসএয়ার এর বাৎসরিক প্রতিবেদন নিয়মিত প্রকাশিত হতে দেখা যায়নি৷ ইন্ড্রাস্ট্রি এবং প্রেস রিপোর্টেও যথেষ্ট তথ্য পাওয়া যায় না৷ তবে বিভিন্ন তথ্য উপাত্ত একত্রিত করলে দেখা যায় যে, ২০১২, ২০১৩, ২০১৪ এবং ২০১৫ সালে কোম্পানীটির টার্ণ ওভার ছিল যথাক্রমে ১,১৩০, ১,১৪৭, ১,১১৪ এবং ৮৫৭ মিলিয়ন তিউনিসিয়ান দিনার৷ এছাড়া ২০১৩ সালে কোম্পানীটিতে ৩,৭০৯ জন এবং ২০১৪ সালে কোম্পানীটিতে ৩,৭৪৭ জন কর্মী নিয়োজিত ছিল৷ ২০১২, ২০১৩, ২০১৪ এবং ২০১৫ সালে এয়ারলাইনটির যাত্রী সংখ্যা ছিল যথাক্রমে ৩.৮, ৩.৭ এবং ৩.৫ এবং ২.৮ মিলিয়ন৷

প্রধান কর্মকর্তাবৃন্দ
---------------------

২০১৫ সালের এপ্রিল মাস অনুসারে সংস্থাটির প্রধান নির্বাহী পরিচালক ছিলেন সারা রেজেব, যিনি তিউনিসিয়ার যোগাযোগ মন্ত্রণালয়ের মাধ্যমে নিয়োগপ্রাপ্ত হন৷ ২০১২ সালের মে মাস পর্যন্ত বিমান সংস্থাটির প্রধান নির্বাহী পরিচালক ছিলেন মিসেস সালুয়া৷

প্রধান কার্যালয়
----------------

তিউনিসএয়ার এর প্রধান কার্যালয় তিউনিস এর তিউনিস-কার্থেজ এয়ারপোর্ট এর নিকটে এক্স রুটে অবস্থিত৷

গন্তব্যস্থলসমূহ
---------------

তিউনিসএয়ার এর বিমানসমূহ আফ্রিকা, এশিয়া, ইউরোপ এবং উত্তর আমেরিকার
বিভিন্ন দেশে চলাচল করে থাকে৷

পরিচালিত বিমানসমূহ
------------------

২০১৬ সালের মার্চ মাস অনুসারে, তিউনিসএয়ার এর বিমানবহরে নিচের বিমানগুলো রয়েছে৷
এয়ারবাস এ৩০০-৬০০(৩টি), এয়ারবাস এ৩১৯-১০০(৪টি), এয়ারবাস এ৩২০-২০০(১৭টি)[এনবি২], এয়ারবাস এ৩২০নিও, এয়ারবাস এ৩৩০-২০০(২টি), বোয়িং ৭৩৭-৫০০(২টি), বোয়িং ৭৩৭-৬০০(৭টি)৷

তথ্যসূত্র
---------

1. ↑  "Tunisair Tunis." Tunisair. Retrieved on 21 November 2016. "Head Office Agency Tunisair BD du 7 Novembre 1987 2035 Tunis Carthage"
2. ↑  "Member Airlines"। Arab Air Carriers Organization। ২৬ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৬।
3. ↑  "World airline directory – Tunisair"। flightglobal। ৪ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৬।
4. ↑  "World airline directory – Tunis Air)"। **67** (2407)। ১ মার্চ ১৯৫৫: 308। ৮ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৬।
5. ↑  "World airline directory – Tunis Air, Société Tunisienne de l'Air"। **71** (2519)। 3 May 1957: 615। 21 November 2016} তারিখে মূল থেকে আর্কাইভ করা।  এখানে তারিখের মান পরীক্ষা করুন: `|আর্কাইভের-তারিখ=` (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "Air transport"। *Flight International*। **96** (3165): 695। ৬ নভেম্বর ১৯৬৯। ৯ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৬। Most recent of the Nord 262s to enter service is that of Tunis Air.
7. ↑  "Tunisair Airlines Desination"। cleartrip.com। ১৭ মে ২০২১ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০১৬।
8. ↑  "World news"। *Flight International*। **102** (311): 262। ২৪ জুন ১৯৭২। ৯ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৬। A second Boeing 727-200 has been ordered by Tunis Air for delivery in July 1973. The airline's first 727 went into service on the Tunis-Paris route last March.

বহিঃসংযোগ
---------


উইকিমিডিয়া কমন্সে **তিউনিসএয়ার** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ইংরেজি)
* Tunisair quotes on the Tunis Stock Exchange (ইংরেজি)